મતદારયાદીમાં રહેલી ખામી બદલ ચૂંટણી-કમિશનર એચ. એસ. બ્રહ્યાએ મુંબઈના મતદારોની માફી માગી છે. તેમણે કહ્યું હતું કે ‘આટલી મોટી સંખ્યામાં મતદારોનાં નામ મતદારયાદીમાં નહોતાં એ બદલ હું માફી માગું છું. તમામ ભારતીયો મતદાન કરી શકે એ અમારી જવાબદારી છે. તમામનાં નામો મતદારયાદીમાં આવે, તેઓ મતદાન કરી શકે એ અમારી જવાબદારી હતી; પરંતુ સમન્વયના અભાવે કેટલાંક નામો રહી ગયાં. પ્રથમ વખત આવી ભૂલ થઈ, પરંતુ વિધાનસભાની ચૂંટણી પહેલાં અમે ભૂલ સુધારીશું. જ્યાં ગંભીર ખામીઓ રહી ગઈ છે એ શોધીને જવાબદારો સામે ગંભીર કાર્યવાહી પણ કરવામાં આવશે.’